ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670042900 

ขอให้แก้ไขปัญหาสัญญาณไฟจราจรคนข้ามถนนขัดข้อง บริเวณ ถนนประชาราษฎร์สาย 1 แขวงบางซื่อ เขตบางซื่อ กรุงเทพมหานคร จุดสังเกต บริเวณที่พบเห็นสัญญาณไฟจราจรคนข้ามถนนขัดข้อง จะอยู่บนถนนประชาราษฎร์ สาย 1 ระหว่างซอย 15 กับ ซอย 17 และอยู่ติดกันกับตลาดบางโพ ซึ่งจุดข้ามถนนดังกล่าวเป็นทางม้าลาย (บันทึกข้อมูลตามผู้ร้องแจ้ง) เนื่องจากผู้ร้องแจ้งว่า สัญญาณไฟจราจรคนข้ามถนนในบริเวณดังกล่าวเกิดชำรุดเสียหาย โดยมีลักษณะขัดข้องคือ เมื่อประชาชนกดสัญญาณไฟจราจรเพื่อที่จะข้ามถนน สัญญาณไฟจะเริ่มนับถอยหลังเพื่อให้รถหยุดสัญจรเป็นระยะเวลาประมาณ 20 วินาที แต่เมื่อประชาชนกดแล้ว ตัวเลขจะนับถอยหลังเพียงแค่ 20 , 19 และ 18 จากนั้นสัญญาณไฟตัวเลขนับถอยหลังจะตัดไป กลายเป็นสัญญาณไฟจราจรสีแดงห้ามคนข้ามถนน (บันทึกข้อมูลตามผู้ร้องแจ้ง) ส่งผลกระทบทำให้ผู้ร้องและประชาชนในพื้นที่ได้รับความเดือดร้อนเป็นอย่างมากเพราะต้องสัญจรข้ามถนนโดยไม่มีสัญญาณไฟจราจรเพื่อให้รถหยุดวิ่ง ซึ่งมีโอกาสที่จะเกิดอันตรายหรืออุบัติเหตุได้สูง จุดดังกล่าวมีประชาชนข้ามถนนเป็นจำนวนมาก ส่วนใหญ่จะเป็นเด็กและคนชรา พบเห็นมาเป็นระยะเวลาประมาณ 1 อาทิตย์แล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาสัญญาณไฟจราจรคนข้ามถนนขัดข้อง เพื่อความปลอดภัยให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata